தாளம் ஹிந்துஸ்தானி இசையில் 'லய்' அல்லது 'தாள்' என்று சொல்லப்படுகிறது. சமீபகாலமாக தாள வாத்தியக்கலைஞர்களின் முக்கியத்துவம் அதிகரித்து வருகிறது. அவர்கள் தங்கள் கற்பனையை விரிவுபடுத்திக் கொள்ளவும், இசைநிகழ்ச்சிகளில் தனியாக சற்று நேரம் தாளத்தை மட்டுமே வாசிக்கவும் கோரப்படுகிறார்கள். ஹிந்துஸ்தானி இசையின் முக்கியமான தாளக்கருவி தபலாதான். தபலாவின் இமையம் என்று அழைக்கப்படும் உஸ்தாத் அஹ்மெத் ஜான் திரக்வா, உஸ்தாத் அல்லா ரக்கா, அவரது மேதையான புதல்வன் உஸ்தாத் ஸகீர் ஹுசைன் போன்றவர்கள் தபலாவை அதற்கு இன்றுள்ள முக்கியமான இடத்துக்குக் கொண்டுவந்தவர்கள்.